**Ministru kabineta rīkojuma projekta “Par Arti Lapiņu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Arti Lapiņu” (turpmāk – Projekts) mērķis ir nodrošināt Iepirkumu uzraudzības biroja darbības nepārtrauktību un efektīvu funkciju izpildi, Iepirkumu uzraudzības biroja vadītāja amatā ar 2020.gada 20.oktobri pārceļot Finanšu ministrijas Juridiskā departamenta direktoru Arti Lapiņu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts civildienesta likuma 11. panta trešā daļa un 37.panta pirmā un trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar ekonomikas ministra rīkojumu Iepirkumu uzraudzības biroja vadītāja Dace Gaile ar 2020.gada 12.oktobri uz nenoteiktu laiku ir pārcelta Ekonomikas ministrijas Administrācijas vadītājas amatā.  Lai nodrošinātu labu pārvaldību, efektīvu civildienesta uzdevumu izpildi un izmantotu valsts civildienesta cilvēkresursus, pieņemts lēmums par ierēdņa pārcelšanu iestādes vadītāja amatā.  Finanšu ministrs ir izvērtējis Finanšu ministrijas Juridiskā departamenta direktora Arta Lapiņa profesionālo pieredzi un uzskata par lietderīgu viņa pārcelšanu Iepirkumu uzraudzības biroja vadītāja amatā.  Artim Lapiņam ir Iepirkumu uzraudzības biroja vadītāja amatam atbilstoša izglītība – maģistra grāds tiesību zinātnēs, profesionālā pieredze un zināšanas publisko iepirkumu regulējumā jomā, kas iegūtas gan strādājot Iepirkumu uzraudzības biroja Metodoloģijas departamentā, gan Finanšu ministrijas Juridiskajā departamentā, kura funkcijās ietilpst politikas izstrāde publisko iepirkumu jomā.  Artim Lapiņam ir labas vadītāja prasmes un praktiskā darba pieredze organizācijas procesu un cilvēkresursu pārvaldībā, stratēģisko jautājumu risināšanā, kā arī pieredze Latvijas interešu pārstāvībā Eiropas Savienības institūcijās.  Ir saņemta Arta Lapiņa piekrišana pārcelšanai Iepirkumu uzraudzības biroja vadītāja amatā. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projektā šo jautājumu neskar. |
| 2. | Sabiedrības līdzdalība projekta izstrādē | Projekts šo jautājumu neskar. |
| 3. | Sabiedrības līdzdalības rezultāti | Projekts šo jautājumu neskar. |
| 4. | Cita informācija | Nav. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | Finanšu ministrija |
| Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpilde neietekmēs institucionālo struktūru, kā arī iesaistīto institūciju funkcijas, uzdevumus un cilvēkresursus.  Jaunas institūcijas netiek radītas, kā arī netiek likvidētas vai reorganizētas esošās. |
| Cita informācija | Nav |

Finanšu ministrs J.Reirs